Állathangok angolul - Angolkalauz
Szerző: F-M. Melinda | máj 21, 2015 | Szókincs | Nincsenek hozzászólások
Az állatok témája kihagyhatatlan, ha a játékos angolozásra kerül a sor. A gyerekekhez különösen közel állnak a különféle állatok, azok kicsinyei és az általuk kiadott hangok. Önfeledten játszanak a plüssökkel, állatfigurákkal, már akár 1-1,5 éves korban is. A játékos angolozáshoz ezért mindenképpen ajánlott ezt a témát is bevonni. Ha most éppen nem tudod, hogy mit mond a szamár vagy az egér angolul, akkor ne ostorozd magad, ez sem egy olyan szókincs, amit az iskolában/nyelvvizsga-előkészítőn tanítanának. Azért, hogy ne legyen gond, ha a kicsid mégis megkérdezi ezeket, összegyűjtöttem néhány háziállat által kiadott hangot, mit mondanak angolul.
dog (kutya) woof, arf, bow wow
cat (macska) meow, mew, purr
bird (madár) tweet-tweet
cock (kakas) cock-a-doodle-doo
hen (tyúk) cackle, cluck cluck
chicken, chick (kiscsibe) cheep, peep, chick-chick
goose (liba) cackle, hiss, honk
duck (kacsa) quack quack
turkey (pulyka) gobble
cow (tehén) moo
horse (ló) neigh
donkey (szamár) hee-haw
sheep (birka) baa
pig (malac) oink, wee wee
goat (kecske) naa
rabbit (nyúl) squeak, drum, thump thumpety thump
mouse (egér) squeak
Hallgassátok meg hozzá ezt a dalt is:
Előforduló hangutánzók:
owl (bagoly) to-whit-to-whoo
snake (kígyó) hiss
frog (béka) ribbit
bee (méh) buzz
elephant (elefánt) pawoo
bear (medve) growl, grrr
lion (oroszlán) roar
Ha az összes háziállat által kiadott hangot ismeritek, akkor játszhattok kitalálós játékot is. Tedd egy dobozba az állatokat (plüss, műanyag ) és nyúlj bele, közben mondhatod:
I have an animal. It says….. Guess, what is it?
Mondd a gyereknek, hogy milyen hangot ad ki, próbálja meg kitalálni! Utána cserélhettek is. Nehézség, hogy először fel kell ismerni tapintás alapján, hogy mit tart a kezében. Ezek a tapizós játékok mindig nagy sikert aratnak, próbáljátok ki! 🙂
A népszerű Old MacDonald had a farm című dal is nagyon jól bemutatja az állatok által kiadott hangokat, tetszőlegesen Ti is bővíthetitek a versszakokat!
Még több állatos téma:
>>> Állatok és kicsinyeik angolul
>>> Kisállatok és játékötletek